

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-39

Ivanić-Grad, 21. rujna 2022.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o donošenju II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradonačelnik Grada Ivanić-Grada utvrdio je prijedlog

**O D L U K E**

**o donošenju II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određuje se Sandra Abramović, viša stručna suradnica za prostorno planiranje Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 109.,110. ,111. i 113. Zakona o prostornom uređenju (Narodne novine, broj 153/13, 65/17, 114/18, 39/19, 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_\_. sjednici održanoj dana \_\_\_\_\_\_\_\_\_\_ 2022. godine donijelo je

**ODLUKU**

**o donošenju II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada**

I.

Donose se II. izmjene i dopune Urbanističkog plana uređenja UPU-3 zone gospodarske namjene na području Ivanić-Grada, u daljnjem tekstu Plan. Za područje Grada na snazi je Prostorni plan uređenja Grada Ivanić-Grada (Službeni glasnik Grada Ivanić-Grada, broj 06/05, 10/09, 11/09 – pročišćeni tekst, 10/10 – ispravak, 01/13, 06/14, 10/14 - ispravak, 03/15 – pročišćeni tekst, 03/17, 05/17 – pročišćeni tekst, 07/20, 08/20 – pročišćeni tekst).

II.

Plan je izrađen na Sveučilištu u Zagrebu, Arhitektonski fakultet, Zavod za urbanizam, prostorno planiranje i pejzažnu arhitekturu iz Zagreba, pod vodstvom odgovornog voditelja prof. dr. sc. Nenada Lipovca, dipl. ing. arh.

III.

Plan se sastoji od jedne knjige koja sadrži:

1. ODREDBE ZA PROVOĐENJE

2. KARTOGRAFSKI DIO PLANA

1. KORIŠTENJE I NAMJENA POVRŠINA 1:2000

2. PROMETNA, ULIČNA I KOMUNALNA INFRASTRUKTURNA MREŽA 1:2000

*2.A. Plan prometa*

*2.B. Plan telekomunikacijske i elektroenergetske mreže*

*2.C. Nafta i plin*

*2.D. Vodoopskrba i odvodnja*

3. UVJETI KORIŠTENJA, UREĐENJA I ZAŠTITE POVRŠINA1:2000

4. NAČIN I UVJETI GRADNJE 1:2000

3. OBAVEZNI PRILOZI PLANU

A. OBRAZLOŽENJE PLANA

B. IZVOD IZ PROSTORNOG PLANA UREĐENJA GRADA IVANIĆ GRADA

*Korištenje i namjena površina* 1:25.000

C. STRUČNE PODLOGE, NA KOJIMA SE TEMELJE PROSTORNO PLANSKA RJEŠENJA

D. POPIS SEKTORSKIH DOKUMENATA I PROPISA KOJE JE BILO POTREBNO POŠTIVATI U IZRADI PLANA

E. IZVJEŠĆE O JAVNOJ RASPRAVI

F. EVIDENCIJA POSTUPKA IZRADE I DONOŠENJA PLANA

G. SAŽETAK ZA JAVNOST

IV.

Plan je izrađen u 4 (četiri) izvornika ovjerenih potpisom i žigom gradonačelnika te potpisom i žigom predsjednika Gradskog vijeća Grada Ivanić-Grada. Pojedini izvornici se čuvaju se na slijedećim adresama:

1. Grad Ivanić-Grad – 1 primjerak

2. Ministarstvo prostornog uređenja, graditeljstva i državne imovine – 1 primjerak

3. Zavod za prostorno uređenje Zagrebačke županije – 1 primjerak

4. Upravni odjel za prostorno uređenje Zagrebačke županije, ispostava Ivanić-Grad – 1 primjerak.

V.

Plan stupa na snagu drugog dana od dana objave u Službenom glasniku Grada Ivanić-Grada.

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o donošenju II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada |
| **PRAVNI TEMELJ:** | Članak 109., 110., 111. i 113. Zakona o prostornom uređenju (Narodne novine, broj 153/13, 65/17, 114/18, 39/19 i 98/19) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odluka o izradi II. izmjena i dopuna Urbanističkog plana uređenja UPU-3 zone gospodarske namjene na području Ivanić-Grada (u daljnjem tekstu: Plan), donesena je na 36. sjednici Gradskog vijeća Grada Ivanić-Grada održanoj dana 11. ožujka 2021. godine, a nakon provedenog postupka Ocjene o potrebi strateške procjene utjecaja Plana na okoliš te ishođenog završnog mišljenja Upravnog odjela Zagrebačke županije za prostorno uređenje, gradnju i zaštitu okoliša, Odsjeka za zaštitu okoliša (KLASA: 351-03/20-03/49, URBROJ: 238/1-18-02/4-21-6 od 09. veljače 2021. godine). Odluka o izradi Plana je objavljena u Službenom glasniku Grada Ivanić-Grada, broj 2/21.

Kroz izradu Plana utvrđena je potreba za izmjenom Odluke o izradi Plana, i to samo u dijelu izmjene granice obuhvata Plana, u cilju usklađivanja obuhvata sa stvarnim stanjem na terenu, zbog čega je iz obuhvata izbačena državna cesta DC43 i korito rijeke Lonje. Odluka o izmjeni Plana je donesena na 8. sjednici Gradskog vijeća održanoj dana 29. ožujka 2022. godine te je objavljena u Službenom glasniku Grada Ivanić-Grada, broj 3/22.

U postupku izmjene Plana izvršena je izmjena odredbi za provođenje te kartografskog dijela Plana, što je sve prikazano u materijalima.

Izvršeno je usklađivanje Plana s podacima javnopravnih tijela, Prostornim planom Zagrebačke županije, Prostornim planom uređenja Grada Ivanić-Grada, propisima iz područja prostornog planiranja, prihvaćenim zahtjevima iz Odluke o izradi Plana te prihvaćenim zahtjevima za izmjenu predmetnog Plana.

Postupak izrade i donošenja ovog Plana provodi se u skladu sa Zakonom o prostornom uređenju (Narodne novine, broj 153/13, 65/17, 114/18, 39/19 i 98/19) te se slijedom svega navedenog predlaže Gradskom vijeću Grada Ivanić-Grada usvajanje predmetne Odluke.